Ehdotus NEUVOSTON PÄÄTÖS Euroopan unionin kannan vahvistamisesta yhteistä passitusta käsittelevän EU–EFTA-sekakomitean päätökseen ja tavarakaupan muodollisuuksien yksinkertaistamista käsittelevän EU–EFTA-sekakomitean päätökseen kutsua entinen Jugoslavian tasavalta Makedonia liittymään kyseisiin yleissopimuksiin /* COM/2015/0152 final - 2015/0077 (NLE) */





PERUSTELUT 1. EHDOTUKSEN TAUSTA 1.1. Ehdotuksen perustelut ja tavoitteet Yhteistä passitusmenettelyä koskeva yleissopimus ja tavarakaupan muodollisuuksien yksinkertaistamista koskeva yleissopimus tehtiin 20. toukokuuta 1987 Euroopan yhteisön ja EFTA-maiden välillä. Tiedonannossa, jonka Euroopan komissio antoi vuonna 2001 Euroopan parlamentille ja neuvostolle strategiasta ehdokasmaiden valmistamiseksi liittymään yhteisestä passitusmenettelystä ja tavarakaupan muodollisuuksien yksinkertaistamisesta vuonna 1987 tehtyihin EY:n ja EFTA:n yleissopimuksiin, sekä tiedonannossa, jonka Euroopan komissio antoi vuonna 2010 Euroopan parlamentille ja neuvostolle strategiasta tiettyjen naapurimaiden valmistamiseksi liittymään molempiin yleissopimuksiin, ja 14. huhtikuuta 2011 annetuissa neuvoston päätelmissä, joissa vahvistettiin kyseisten tiedonantojen mukainen menettelytapa, kaavaillaan useiden maiden tukemista niiden pyrkimyksissä liittyä mainittuihin yleissopimuksiin. Tarkoituksena on esittää EU:n yhteinen kanta yhteistä passitusta käsittelevän EU–EFTA-sekakomitean päätösluonnokseen N:o 1/2015 ja tavarakaupan muodollisuuksien yksinkertaistamista käsittelevän EU–EFTA-sekakomitean päätösluonnokseen N:o 1/2015 kutsua entinen Jugoslavian tasavalta Makedonia liittymään yleissopimuksiin. 1.2. Yleinen tausta Mainituilla yleissopimuksilla otetaan käyttöön toimenpiteitä, joilla helpotetaan tavaroiden liikkumista Euroopan unionin sekä Islannin tasavallan, Norjan kuningaskunnan, Sveitsin valaliiton ja Turkin tasavallan välillä. Entinen Jugoslavian tasavalta Makedonia ilmaisi virallisesti halunsa liittyä yleissopimuksiin täytettyään ne oikeudelliset, rakenteelliset ja tietotekniikkaan liittyvät vaatimukset, jotka ovat ennakkoedellytyksinä liittymiselle. Yhteisestä passitusmenettelystä tehdyn yleissopimuksen 15 artiklan 3 kohdan ja tavarakaupan muodollisuuksien yksinkertaistamisesta tehdyn yleissopimuksen 11 artiklan 3 kohdan mukaisesti EU–EFTA-sekakomiteat kutsuvat päätöksellä ensiksi mainitun yleissopimuksen 3 artiklan 1 kohdan c alakohdassa ja jälkimmäisen yleissopimuksen 1 artiklan 2 kohdassa tarkoitetun kolmannen maan liittymään yleissopimuksiin ensiksi mainitun yleissopimuksen 15 a artiklassa ja jälkimmäisen yleissopimuksen 11 a artiklassa määrättyä menettelyä noudattaen. EU–EFTA-sekakomiteat esittävät tällaiset kutsut, kun maa osoittaa pystyvänsä noudattamaan yleissopimusten määräysten soveltamista koskevia yksityiskohtaisia sääntöjä. Kutsuja koskevien edellytysten katsottiin täyttyneen yhteistä passitusmenettelyä ja tavarakaupan muodollisuuksien yksinkertaistamista käsittelevän EU–EFTA-työryhmän toimeksiannosta tehdyllä arviointikäynnillä, jonka aikana tarkasteltiin pääasiassa entisen Jugoslavian tasavallan Makedonian kansallisen tullilainsäädännön mukauttamista ja uuden tietokoneavusteisen passitusjärjestelmän (NCTS) menettelyn ja täytäntöönpanon hallinnoimiseksi tarvittavien rakenteiden luomista yhteisen passitusmenettelyn noudattamisen mahdollistamiseksi. 1.3. Voimassa olevat aiemmat säännökset Ehdotuksen alalla ei ole aiemmin annettu säännöksiä. 1.4. Johdonmukaisuus suhteessa unionin muuhun politiikkaan ja muihin tavoitteisiin Ehdotus noudattaa EU:n kilpailukyvyn ja talouskasvun edistämiseen tähtäävää strategiaa. 2. INTRESSITAHOJEN KUULEMISET JA VAIKUTUSTEN ARVIOINNIT 2.1. Intressitahojen kuuleminen Kuulemismenettely, tärkeimmät kohderyhmät ja yleiskuvaus vastaajista Jäsenvaltioita kuultiin tullikoodeksikomitean tullioikeudellista asemaa ja passitusta käsittelevässä jaostossa ja yleissopimusten sopimuspuolia yhteistä passitusmenettelyä ja tavarakaupan muodollisuuksien yksinkertaistamista käsittelevässä EU–EFTA-työryhmässä. Kuulemisten aiheena oli yhteistä passitusta käsittelevän EU–EFTA-sekakomitean päätösluonnoksen N:o 1/2015 ja tavarakaupan muodollisuuksien yksinkertaistamista käsittelevän EU–EFTA-sekakomitean päätösluonnoksen N:o 1/2015 hyväksyminen Jugoslavian tasavallan Makedonian kutsumiseksi liittymään yleissopimuksiin. Tiivistelmä vastauksista ja siitä, miten ne on otettu huomioon Myönteinen lausunto Asiantuntijatiedon käyttö Ulkopuolisia asiantuntijoita ei tarvittu. 2.2. Vaikutusten arviointi Liittyminen yleissopimuksiin voidaan nähdä osana strategiaa, joka edeltää entisen Jugoslavian tasavallan Makedonian liittymistä Euroopan unioniin. Se merkitsee entisen Jugoslavian tasavallan Makedonian lainsäädännön yhdenmukaistamista unionin säännöstön kanssa passitusmenettelyn osalta. Yhteisen passituksen käyttöönotto entisessä Jugoslavian tasavallassa Makedoniassa TIR-menettelyn sijaan helpottaa passitusta entisestään, vähentää kustannuksia ja edistää mahdollisesti kaupan kasvua. 3. EHDOTUKSEEN LIITTYVÄT OIKEUDELLISET NÄKÖKOHDAT 3.1. Ehdotetun toimen lyhyt kuvaus EU–EFTA-sekakomiteat haluavat tehdä päätökset ja esittää kutsut. Yhteistä passitusta käsittelevän EU–EFTA-sekakomitean päätösluonnoksen N:o 1/2015 tarkoituksena on kutsua entinen Jugoslavian tasavalta Makedonia liittymään 20. toukokuuta 1987 tehtyyn yhteistä passitusmenettelyä koskevaan yleissopimukseen. Tavarakaupan muodollisuuksien yksinkertaistamista käsittelevän EU–EFTA-sekakomitean päätösluonnoksen N:o 1/2015 tarkoituksena on kutsua entinen Jugoslavian tasavalta Makedonia liittymään 20. toukokuuta 1987 tehtyyn tavarakaupan muodollisuuksien yksinkertaistamista koskevaan yleissopimukseen. Tullikoodeksikomitean tullioikeudellista asemaa ja passitusta käsittelevä jaosto sekä yhteistä passitusmenettelyä ja tavarakaupan muodollisuuksien yksinkertaistamista käsittelevät EU–EFTA-työryhmät ovat hyväksyneet kyseiset päätösluonnokset. Komissiota pyydetään hyväksymään päätösluonnokset kirjallisella menettelyllä ja toimittamaan ne neuvostolle yhteisen kannan vahvistamiseksi, jotta päätökset voitaisiin hyväksyä lopullisesti EU–EFTA-sekakomiteoissa. 3.2. Oikeusperusta Yhteisestä passitusmenettelystä 20. toukokuuta 1987 tehdyn yleissopimuksen 15 a artikla ja tavarakaupan muodollisuuksien yksinkertaistamisesta 20. toukokuuta 1987 tehdyn yleissopimuksen 11 a artikla. 3.3. Toissijaisuusperiaate Ehdotus kuuluu alaan, jolla Euroopan unionilla on yksinomainen toimivalta (yhteinen kauppapolitiikka), joten sitä ei ole tarpeen tarkastella toissijaisuusperiaatteen kannalta (ks. Euroopan unionin toiminnasta tehdyn sopimuksen 5 artiklan 3 kohta). 3.4. Suhteellisuusperiaate Ehdotus on suhteellisuusperiaatteen mukainen seuraavista syistä: Ehdotettu toimintamuoto on ainoa mahdollinen. Ehdotettu toimintamuoto ei aiheuta kustannuksia. 3.5. Sääntelytavan valinta Ehdotettu sääntelytapa: päätös. Muuta sopivaa välinettä ei ole. 4. TALOUSARVIOVAIKUTUKSET Ehdotuksella ei ole vaikutusta EU:n talousarvioon. 5. LISÄTIEDOTYksinkertaistaminen Ehdotuksessa esitetään viranomaisten ja yksityisen sektorin hallintomenettelyjen yksinkertaistamista. Ehdotuksella otetaan käyttöön yhteinen passitusmenettely kaikille yleissopimuksen sopimuspuolille. Yhteisellä passitusmenettelyllä mahdollistetaan yksinkertaistusten myöntäminen yksityisille osapuolille. 2015/0077 (NLE) Ehdotus NEUVOSTON PÄÄTÖS Euroopan unionin kannan vahvistamisesta yhteistä passitusta käsittelevän EU–EFTA-sekakomitean päätökseen ja tavarakaupan muodollisuuksien yksinkertaistamista käsittelevän EU–EFTA-sekakomitean päätökseen kutsua entinen Jugoslavian tasavalta Makedonia liittymään kyseisiin yleissopimuksiin EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Euroopan talousyhteisön, Itävallan tasavallan, Suomen tasavallan, Islannin tasavallan, Norjan kuningaskunnan, Ruotsin kuningaskunnan ja Sveitsin valaliiton välisen yhteisestä passitusmenettelystä tehdyn yleissopimuksen[1], jäljempänä ’yhteisestä passitusmenettelystä tehty yleissopimus’, 15 artiklan 3 kohdassa valtuutetaan mainitulla yleissopimuksella perustettu sekakomitea antamaan päätös 3 artiklan 1 kohdan c alakohdassa tarkoitetuille kolmansille maille esitettävistä kutsuista liittyä mainittuun yleissopimukseen 15 a artiklan mukaisesti. (2) Euroopan talousyhteisön, Itävallan tasavallan, Suomen tasavallan, Islannin tasavallan, Norjan kuningaskunnan, Ruotsin kuningaskunnan ja Sveitsin valaliiton välisen tavarakaupan muodollisuuksien yksinkertaistamisesta tehdyn yleissopimuksen[2], jäljempänä ’tavarakaupan muodollisuuksien yksinkertaistamisesta tehty yleissopimus’, 11 artiklan 3 kohdassa valtuutetaan mainitulla yleissopimuksella perustettu sekakomitea antamaan päätös 1 artiklan 2 kohdassa tarkoitetuille kolmansille maille esitettävistä kutsuista liittyä mainittuun yleissopimukseen 11 a artiklan mukaisesti. (3) On aiheellista vahvistaa kanta, jonka unioni omaksuu kyseisissä sekakomiteoissa päätökseen kutsua entinen Jugoslavian tasavalta Makedonia liittymään mainittuihin yleissopimuksiin. (4) Sekakomiteassa esitettävän unionin kannan olisi sen vuoksi perustuttava liitteenä oleviin päätösluonnoksiin, ON ANTANUT TÄMÄN PÄÄTÖKSEN: 1 artikla Yhteistä passitusta käsittelevässä EU–EFTA-sekakomiteassa vahvistettava Euroopan unionin kanta entisen Jugoslavian tasavallan Makedonian kutsumiseen liittymään yhteisestä passitusmenettelystä tehtyyn yleissopimukseen perustuu mainitun EU–EFTA-sekakomitean päätösluonnokseen, joka on tämän päätöksen liitteenä. 2 artikla Tavarakaupan muodollisuuksien yksinkertaistamista käsittelevässä EU–EFTA-sekakomiteassa vahvistettava Euroopan unionin kanta entisen Jugoslavian tasavallan Makedonian kutsumiseen liittymään tavarakaupan muodollisuuksien yksinkertaistamisesta tehtyyn yleissopimukseen perustuu mainitun sekakomitean päätösluonnokseen, joka on tämän päätöksen liitteenä. 3 artikla Kun entinen Jugoslavian tasavalta Makedonia on täyttänyt liittymistä koskevat tekniset edellytykset, unionin edustaja 1 ja 2 artiklassa tarkoitetuissa sekakomiteoissa esittää ehdotukset päätöksiksi, joilla entinen Jugoslavian tasavalta Makedonia kutsutaan liittymään yleissopimuksiin, ja äänestää näistä päätöksistä tämän päätöksen 1 ja 2 artiklan mukaisesti. 4 artikla Tämä päätös tulee voimaan 1 päivänä kesäkuuta 2015. Tehty Brysselissä Neuvoston puolesta Puheenjohtaja [1] EYVL L 226, 13.8.1987, s. 2. [2] EYVL L 134, 22.5.1987, s. 2. LIITE 1 joka liitetään ehdotukseen neuvoston päätökseksi Euroopan unionin kannan vahvistamisesta yhteistä passitusta käsittelevän EU–EFTA-sekakomitean päätökseen ja tavarakaupan muodollisuuksien yksinkertaistamista käsittelevän EU–EFTA-sekakomitean päätökseen kutsua entinen Jugoslavian tasavalta Makedonia liittymään kyseisiin yleissopimuksiin ehdotus yhteistä passitusta käsittelevän EU-EFTA-sekakomitean päätökseksi N:o .../2015 kutsua entinen Jugoslavian tasavalta Makedonia liittymään yhteisestä passitusmenettelystä tehtyyn yleissopimukseen SEKAKOMITEA, joka ottaa huomioon yhteisestä passitusmenettelystä 20 päivänä toukokuuta 1987 tehdyn yleissopimuksen[1], jäljempänä ’yleissopimus’, ja erityisesti sen 15 artiklan 3 kohdan e alakohdan, sekä katsoo seuraavaa: (1) Entisen Jugoslavian tasavallan Makedonian sekä Euroopan unionin, Islannin tasavallan, Norjan kuningaskunnan, Sveitsin valaliiton ja Turkin tasavallan välillä kuljetettaviin tavaroihin sovellettava yhteinen passitusmenettely helpottaisi entisen Jugoslavian tasavallan Makedonian kanssa käytävän kaupan edistämistä. (2) Tällaisen menettelyn aikaansaamiseksi entinen Jugoslavian tasavalta Makedonia on aiheellista kutsua liittymään yleissopimukseen, ON HYVÄKSYNYT TÄMÄN PÄÄTÖKSEN: 1 artikla Yleissopimuksen 15 a artiklan mukaisesti entinen Jugoslavian tasavalta Makedonia kutsutaan liittymään yleissopimukseen 1 päivästä kesäkuuta 2015. 2 artikla Tämä päätös tulee voimaan päivänä, jona se hyväksytään. Tehty .... 2015. Sekakomitean puolesta Puheenjohtaja LIITE 2 Luonnos ehdotus tavarakaupan muodollisuuksien yksinkertaistamista käsittelevän EU–EFTA-sekakomitean päätökseksi N:o .../2015 kutsua entinen Jugoslavian tasavalta Makedonia liittymään tavarakaupan muodollisuuksien yksinkertaistamisesta tehtyyn yleissopimukseen SEKAKOMITEA, joka ottaa huomioon tavarakaupan muodollisuuksien yksinkertaistamisesta 20 päivänä toukokuuta 1987 tehdyn yleissopimuksen[2], jäljempänä ’yleissopimus’, ja erityisesti sen 11 artiklan 3 kohdan, sekä katsoo seuraavaa: (1) Entisen Jugoslavian tasavallan Makedonian sekä Euroopan unionin, Islannin tasavallan, Norjan kuningaskunnan, Sveitsin valaliiton ja Turkin tasavallan väliseen tavarakauppaan vaikuttavien muodollisuuksien yksinkertaistaminen helpottaisi entisen Jugoslavian tasavallan Makedonian kanssa käytävää tavarakauppaa. (2) Tavarakaupan helpottamiseksi entinen Jugoslavian tasavalta Makedonia on aiheellista kutsua liittymään yleissopimukseen, ON HYVÄKSYNYT TÄMÄN PÄÄTÖKSEN: 1 artikla Yleissopimuksen 11 a artiklan mukaisesti entinen Jugoslavian tasavalta Makedonia kutsutaan liittymään yleissopimukseen 1 päivästä kesäkuuta 2015. 2 artikla Tämä päätös tulee voimaan päivänä, jona se hyväksytään. Tehty ............... 2015. Sekakomitean puolesta Puheenjohtaja [1] EYVL L 226, 13.8.1987, s. 2. [2] EYVL L 134, 22.5.1987, s. 2.